cyanic-selkie/wikianc huggingface dataset:
Charisma Records
I 1983 ble Charisma Records kjøpt opp av Virgin Records, men fortsatte å operere aktivt frem til 1992 da Virgin kjøpte opp EMI og la Charismas virksomhet inn under hovedselskapet Virgin. Enkelte ny-utgivelser som opprinnelig ble utgitt på Charisma, er i den senere tiden blitt utgitt på EMI.
Mathias Mørkved
Han er sønn av sagbrukseier Eirik Mørkved og lærer Kari Mørkved. Faren var disponent ved Namdalsbruket og senere tømmersjef ved Van Severen & Co. i Namsos. Farfaren Mathias Mørkved var også disponent ved Namdalsbruket; hans brødre Ole, Salamon, Martin og Anders drev alle sagbruk og trelasthandel i Namdalen.
Mathias Mørkved er utdannet fra Befalsskolen for kavaleriet på Trandum og Krigsskolen på Linderud, og tjenestegjorde som offiser i Hæren frem til 1997. Siden har Mørkved vært disponent i Trønder-Bark på Namdalseid, rederisjef i Namsos Trafikkselskap og driftssjef i FosenNamsos Sjø i Namsos.
Slaget ved Uhud
Slaget ved Uhud foregikk den 23. mars 625 mellom en styrke fra det muslimske samfunnet i Medina, i det som nå er kjent som nordvest Arabia, og en styrke fra Mekka, ledet av Quraishstammen. Slaget fant sted ved Uhud, som ligger i nærheten av byen Medina.
Slaget er generelt sett på som en seier for styrkene fra Mekka og et alvorlig tilbakeslag for muslimene. Derimot stilles det av historikere spørsmål om hvorfor styrken fra Mekka ikke fullførte det de bega seg ut for, nemlig å drive muslimene vekk fra Medina.
Bakgrunnen for slaget
Muhammed spredte sitt budskap om islam i Mekka fra år 613 til 622. Han hadde tiltrukket seg et lite, sammenvevd samfunn. Dette mislikte Quraishstammen, stammen Muhammed var medlem av, og som regjerte i Mekka. Etter flere år med undertrykkelse og forfølgelse, hadde nemlig muslimene flyktet fra Mekka i år 622 og etablert seg i Medina (se hijra). Siden Medina befant seg like ved Mekkas hoved-handelsrute, førte dette til en tilspissing av situasjonen mellom det nylig etablerte muslimske samfunnet i Medina og stammelederne i Mekka.
I slaget ved Badr i år 624, overmannet en mindre muslimsk styrke en bedre utrustet og større hær fra Mekka. Mange muslimer anså denne uventede seieren som et bevis på at Muhammed som profet var foretrukket av Gud (Allah). Dermed var de selvsikre på at Gud ville ta deres side i kampen mot Quarishstammen.
De angrepslystne styrkene fra Mekka provoserte til krig flere ganger, og ble selv påført tap etter slaget ved Badr. Dette tapet ergret dem, og de ville ta hevn for sine døde slektninger. Påfølgende år, samlet de en ny styrke (anslått til å være 3000 menn), og satte kurs mot Medina. Styrken ble ledet av Abu Sufyan. Muhammad ble informert av utsendingene for vakthold, som rapporterte at et angrep var på vei. Før Mekkas styrke i det hele tatt fikk sjansen til å angripe Medina, forberedte Muhammad en hær for å møte angrepsstyrken ved utkanten av oasen ved Medina.
Georg von Vincke
Georg Ernst Friedrich Freiherr von Vincke (født 15. mai 1811 i Haus Busch ved Hagen, død 3. juni 1875 i Bad Oeynhausen) var en tysk embedsmann, riddergodseier og politiker. Vincke gjennomførte i 1850 en pistolduell med Otto von Bismarck. Foranledningen var en diskusjon om den tyske tollpolitikken. Ingen av duellantene kom fysisk til skade.
Rick Rosenthal
Rick Rosenthal (født 1949) er en amerikansk regissør som har arbeidet både med film og TV.
Han debutere som filmregissør med skrekkfilmen Halloween II (1981), og har etter det gjort seg bemerket med filmer som Bad Boys (1983) og Halloween: Resurrection  (2002). Han har siden slutten av 1980-årene hovedsakelig befattet seg med TV, og har hatt regi på en rekke TV-filmer og TV-serier; Blant annet flere episoder av serier som Law & Order: Special Victims Unit, Providence, Buffy, vampyrenes skrekk, og Smallville. Han har også hatt regi på flere tv-filmer, deriblant Devlin (1992), The Birds II: Land's End (1994) og Nearing Grace (2005), og har jobbet som produsent for flere film- og TV-produksjoner.
Great Observatories program
NASA sin serie av rombaserte observatorium, det såkalte Great Observatories program er fire store og kraftige rombaserte teleskoper. Hvert av disse har en lignende størrelse og kostnad, og alle har hatt vesentlige bidrag til astronomien. De fire romteleskopene har hver undersøkt sin del av det elektromagnetiske spektrum som det ble tildelt. Konseptet med et slikt program ble utviklet i midten av 1980-tallet av Charles Pellerin hos NASA, sammen med astronom Martin Harwitt.
Romteleskopene i programmet
Av disse fire romteleskopene er det kun Compton som ikke lenger fungerer, da en av gyroene ombord sviktet, og NASA bestemte å styrte teleskopet kontrollert mot Jorden 4. juni 2000. Deler av romteleskopet kræsjlandet i Stillehavet.
Hubble skulle etter planen returneres tilbake til Jorden av romfergen i 2010, men nye planer for reparasjon av teleskopet ble utarbeidet.
Spitzer er det eneste av de store rombaserte teleskopene som ikke er sendt ut i verdensrommet av romfergene. Den skulle egentlig det, men etter ulykken med romfergen Challenger i 1986, ble raketten Centaur LH2/LOX som skulle brukes til å sende teleskopet til sin endelige bane forbudt ombord på romfergen.
NOU 1975:67, Merverdiavgiftssystemet
NOU 1975:67 «Merverdiavgiftssystemet» var en norsk offentlig utredning (NOU) fra et utvalg som ble oppnevnt ved kongelig resolusjon 14. desember 1973. Utredningen ble avgitt til Finansdepartementet 11. november 1975. Utvalget ble ledet av Olav Gjærevoll.
Miland
Miland er et tettsted i Tinn kommune i Telemark, og har innbyggere per 1. januar. Tettstedet ligger omtrent ti kilometer øst for Rjukan ved starten av Vestfjorddalen, og er kjent for sin utsikt til Gaustatoppen.
Stedet
Noen av de beste hustomtene i Tinn med utsikt mot Gaustatoppen finnes her. Utbygging av et større boligfelt fant sted fra 1970 og fram til 2000. De fleste tomtene i regulerte områder er imidlertid nå bebygget.
De mest kjente maleriene og fotografiene av denne fjelltoppen er tatt fra gårdene som ligger langs fylkesvei 37 på Miland.
Mæl kirke er bygget i 1839, da den erstattet en nedslitt stavkirke.
Skole og fritid
I dag fungerer Miland nærmest som soveby for Rjukan, men stedet har et godt og trygt oppvekstmiljø, med et livlig skolesentrum med nærmiljøområde med ballbinge, tennisbane og friluftslivområde. Barneskolen Miland skole ble nedlagt i 2021, og var før det en en firedelt barneskole med 45-60 elver i året. Miland golfbane er en 6-hulls golfbane mellom Miland og Mæl, og Rjukan Golfklubb er dannet for å ta seg av driften.
Den gamle bygningen i sveitserstil har vært både butikk, posthus og har huset Miland fritidsklubb i to etasjer. Nå er huset privateid. Miland har ikke lenger posthus, bensinstasjon eller nærbutikk. I 2022 ble det politisk vedtatt at Miland idrettslag skal overta Miland skole til bruk for lokalsamfunnet, med bygget i fortsatt kommunalt eie.
Næring
Nærbutikken forsvant i 2003, og bensinstasjonen og posthuset på slutten av 1980-tallet. Posthuset lå i den gamle jernbanestasjonen, som da ble revet. Postnummeret hit gjelder også Mæl, etter at de mistet postnummeret sitt i den store postnummeromleggingen i Norge på 1990-tallet.
Miland har i dag campingplass, gartneri, veitjenester og mekanisk industri, samt Tinn kommunes største kjøttproduserende gård og Tinns eneste jordbærgård.
Public Opinion
Public Opinion (Offentlig Mening) er en bok fra 1922 om medier og demokrati av Walter Lippmann. Blant andre ting argumenterer den for at 20. århundres framgang i teknologien for å «produsere samtykke» vokser til «en revolusjon» i «demokratisk praksis» fordi den tillater eliten å styre offentlig mening om verden og om offentlighetens interesser i verden. Styring av offentlig mening er en mulighet til å styre offentlig oppførsel.
Lippmann hevder at når det blir skikkelig utnyttet er fabrikasjon av samtykke nyttig og nødvendig for det moderne samfunn fordi «den felles interesse», som jo angår alle i samfunnet, ikke er tydelig i mange tilfeller og bare blir klar ved omhyggelig datainnsamling og analyse. De fleste mennesker er uinteressert i dette og synes det er greit at eksperter sammenfatter sakene for dem.
Det er på denne bakgrunn han hevder at man trenger en spesialisert klasse som samler og analyserer data og overrekker konklusjonene til beslutningstakerne, som så tar beslutninger og bruker overtalelsens kunst til å informere offentligheten om avgjørelsene og omstendighetene rundt den.
Clamor Huchzermeyer
Clamor Ludwig Carl Huchzermeyer (født 1809, død 1899) var en tysk evangelisk luthersk pastor og konservativ politiker. Huchzermeyer ble i 1848 innvalgt i den prøyssiske nasjonalforsamlingen. Han ble innvalgt fra valgkretsen Bielefeld, hvor han gjorde seg bemerket ved å bekjempe reformkravene til de liberale.
Europavei 125
Europavei 125 går mellom Isjim i Russland og Torugart i Kirgisistan.
Trasé fastlagt av UNECE: Isjim – Petropavlovsk – Kokshetau – Sjtsjoetsjinsk – Astana – Qarağandı – Balchasj – Burubaytal – Alma-Ata – Bisjkek – Naryn – Torugart.
EZ Systems
eZ Systems er et programvarefirma innen CMS. Konseptet bygger på åpen kildekode, og firmaet har vunnet en rekke priser for sitt programvaresystem for nettpublisering. Firmaet har hovedkvarter i de tidligere fabrikklokalene til Porsgrunds Porselænsfabrik i Porsgrunn, og kontorer i Köln, Katowice, Lisboa, Lyon, New York, Oslo, Paris og Tokyo. eZ har brukere i over 160 land og har over 200 partnere.
eZ ble grunnlagt i 1999 av Aleksander og Bård Farstad som hadde en enkel idé i hodet: "Folk som arbeider sammen og deler informasjon, kunnskap og ideer, kan få til det umulige." Med dette i tankene, og ideen om å forenkle hvordan folk samhandler med innhold, har eZ vokst til å bli det det er i dag. eZ tilbyr løsninger for innholdsstyring (Content Management, CMS) og kundeopplevelse (Customer Experience, CXM) som setter deg i stand til å skape spennende digitale opplevelser som fungerer. Plattformen tilbyr mange verktøy som hjelper bedrifter lage vellykkede løsninger. Typiske bruksområder er alt fra nettpublisering, mobilt- og multikanalinnhold, digital markedsføring og e-handel.
eZ Systems arbeider med nasjonale organisasjoner i offentlig sektor og gjør det mulig å styre innhold for mange store nettsteder og portaler. Offentlige nettsteder av alle størrelser bruker eZ Publish til kommunikasjon, men også til å yte digitale tjenester. Ideelle organisasjoner driver sine veldedighetssentre med eZ Publish. Plattform hjelper universiteter og skolesystemer å bygge opp sine nettbaserte studentportaler i tillegg til alle deres andre nettjenester.
Tyrkia under Sommer-OL 1972
Tyrkia under Sommer-OL 1972. Førtiåtte sportsutøvere fra Tyrkia deltok i åtte sporter under Sommer-OL 1972 i München. Tyrkia kom på delt 33.-plass med en sølvmedalje.
Eskil Pedersen
Eskil Pedersen (født 6. mars 1984 i Skien) er en norsk kommunikasjonsdirektør og tidligere politiker (Ap). Han var leder i Arbeidernes ungdomsfylking (AUF) fra 17. oktober 2010 til 19. oktober 2014. Fra 2020 er han kommunikasjonsdirektør for Santander i Norden.
Høsten 2014 ble han ansatt som informasjonssjef i samvirkeselskapet Nortura, hvor han jobbet med merkevarene Gilde og Prior.
Han var leder i AUF i Telemark 2001–2004, leder i AUF i Oslo i 2006 og nestleder i AUF 2006–2010. Pedersen var medlem av Telemark fylkesting 2003–2007 og var da medlem av hovedutvalget for kompetanse. Han har også vært styremedlem i Telemark Nei til EU, nestleder i Skien AUF, politisk rådgiver i AUF med ansvar for valgkamp og miljøpolitikk og var i 2007-2011 varamedlem til Oslo bystyre. Han er den første åpent homofile lederen av AUF.
Pedersen har et påbegynt bachelorstudium i statsvitenskap og emner i europeiske og amerikanske studier ved Universitetet i Oslo.
Han tapte en kampvotering om 3.-plassen på stortingslista på nominasjonsmøtet i Telemark Arbeiderparti høsten 2012, mot Christian Tynning Bjørnø. Pedersen ble valgt inn på 7.-plass.
Angrepet på Utøya
I 2011 var Pedersen AUF-leder under den årlige sommerleiren på Utøya i Tyrifjorden i Buskerud. Den 22. juli 2011 ble sommerleiren utsatt for en massakre av Anders Behring Breivik. Pedersen klarte å flykte ved at han sammen med åtte andre personer kom seg ombord i ferga MS «Thorbjørn» som lå ved Utøya og som brakte dem 2,7 km nordover til Bråtan på fastlandet. Pedersen haiket deretter sammen med fem andre til Hønefoss politikammer.
Pedersens handlemåte 22. juli har avfødt debatt i norsk offentlighet, deriblant i Bergens Tidende. Nettavisen publiserte en kritisk belysning den 23. juli, men ble møtt med sterke reaksjoner, noe som ledet til at de så fjernet historien. Redaktør Gunnar Stavrum uttalte at press «fra sentrale personer i Arbeiderpartiet» var foranledningen til dette. Flere direkte rammede personer har uttalt seg kritisk, inkludert i en utgitt bok. Forfatteren hevdet at AUF prøvde å blokkere boken, noe organisasjonen nektet for. Hendelsene rundt MS «Thorbjørn» ble undersøkt som en del av den bredere granskningen til 22. juli-kommisjonen.
Hjernerystelse
Hjernerystelse (commotio cerebri) en den vanligste typen hodeskader. Skaden blir definert som en forbigående hodeskade med tap av hjernefunksjoner, og kan forårsake ulike fysiske, kognitive og følelsesmessige symptomer. Tilstanden utløses av at hjernen rystes (en overstrekking av nervecellene etter et slag mot kraniet) på innsiden av hodeskallen, som oftest som følge av et slag mot skallen. Det er ingen påvisbar skade eller blødning i hjernen ved hjernerystelse.
Marsregjeringen (1848)
Marsregjeringen eller marskabinettet var en benevnelse på regjeringene i statene til det tyske forbund, som i mars 1848 ble innsatt i kjølvannet av marsrevolusjonen i 1848.
Hjernerystelse
De vanligste symptomene ved hjernerystelse er posttraumatisk hodepine og kvalme. Siden hodepinen er sekundær til hendelsen (posttraumatisk) klassifiseres den ifølge ICHD-3 som hodepine knyttet til hode- og/eller nakketraume i gruppen sekundære hodepiner. Det viktigste og mest avgjørende symptomet er bevisstløshet, som inntrer umiddelbart og kan vare fra noen få sekunder og opptil noen minutter (i ekstreme tilfeller også i flere timer). Bevisstløshet eller at pasienten har en periode med hukommelsestap etter ulykken skjer imidlertid normalt bare i cirka ti prosent av tilfellene. Det første døgnet etter skaden kan det komme symptomer på hjerneblødning som må undersøkes videre på sykehus, eventuelt med kirurgisk drenering av en blodansamling - men dette er sjelden.
Marsregjeringen (1848)
Oppstanden i Frankrike i februar 1848 spredte seg til Tyskland. Bønder og småborgere i Baden var de mest radikale, og krevde en demokratisk republikk. Det liberale borgerskapet ville ikke gå like langt og anerkjente fyrstene. Fyrstene på sin side bøyde av for kravet og oppnevnte de såkalte marsregjeringene.
Marsregjeringen bestod hovedsakelig av konservative ministre som førte en moderat liberal kurs, men i løpet av radikaliseringen av revolusjonen var dette ofte ikke tilstrekkelig til å gjenopprette den indre ro og orden. De fleste av disse regjeringene ble avsatt i slutten av 1848 og i første halvdel av 1849, etterhvert som de respektive landene ble sterke nok til å utnevne nye, konservative regjeringer.
Hjernerystelse
Hjernerystelse kan diagnostiseres og fastsettes med en grad av alvorlighet stort sett ved å se på symptomene. Behandlingen inkluderer overvåkning og hvile. Symptomene vil vanligvis gå helt vekk etter tre uker, men de kan fortsette, eller komplikasjoner kan oppstå. Gjentatte hjernerystelser kan føre til kumulative hjerneskader, slik som boksedemens eller alvorligere komplikasjoner som Second-impact syndrome.
da du har hjernerystelse må skjermtid begrenses, tv er greit vis taklys er på, for det begreser blått lys son hjernen reagerer på.
telefonbruk er greit så lenge telefonen din støtter nattmodus eller blåttlys filtrering
Siden hjernen er relativt myk i konsistens, og den er omgitt av hodeskallen som en stiv boks, vil støt mot ett punkt på skallen gi et lite øyeblikk med undertrykk eller vakuum på motsatt side av skallen. Ved CT (computertomografi) eller MR (magnetisk resonans) kan det sees et lite område i dette motsatte punktet med skadet hjernevev lenge etter skaden.
Pasienter med hodepine i rekonvalesensperioden kan forkorte sykdomsforløpet ved å ta hensyn til hodepinen etter mental anstrengelse. Når aktiviteter som krever hjernekapasitet gir hodepine er det viktig at pasienten avholder seg fra det. Ellers vil hodepine kunne bli en langvarig plage for pasienten.
Det er vanskelig å finne ut hvor mange som har hjernerystelse på grunn av meget varierende forklaringer og mulige underrapporteringer av tilstanden. Noen få av pasientene blir lagt inn på sykehus til observasjon det første døgnet. Vanlige grunner til hjernerystelse inkluderer sportsskader, sykkeluhell, bilulykker og fall, der de to sistnevnte er de hyppigste blant voksne.
Det har lenge eksistert en debatt hvorvidt hjerner med hjernerystelse ofte kan være strukturert skadet slik som hos andre hjerneskader, eller om det bare er tap av funksjoner uten strukturelle forandringer.
Senfølger av hjernerystelse
Senfølger (såkalt postcommotiosyndrom) oppstår hos cirka 15 prosent av de som får hjernerystelse. Senfølgene opptrer typisk som hukommelsesproblemer, konsentransjonsvansker, tretthet, irritabilitet, svimmelhet og hodepine. Søvnløshet, senket toleranse for stress, alkohol og følelsesmessige belastninger er også vanlig.
I Norge gir Sunnaas sykehus og Spesialsykehuset for rehabilitering (SSR) i Kristiansand (tidligere Kongsgård sykehus) behandling til pasienter med senfølger etter hjernerystelse.
Hjernerystelsesforeningen er pasientforeningen for hjernerystede. Hjernerystelsesforeningens formål er å øke forståelse for hjernerystelse blant pasienter, pårørende, helsepersonell, forskere og beslutningstagere.
Referanser
Traumatisme crânien
Per Bakken
Bakken vant fire Holmenkollrenn på rad i kombinert fra 1904 til 1907, og i 1904 vant han også Holmenkollens 50-kilometerrenn. Han representerte Norge internasjonalt i konkurranse i Finland i 1906, der han kom på tredjeplass. Han gikk for Trysil Idrætsforening (nå Trysilgutten), og i 1907 ble han tildelt Holmenkollmedaljen som første trysling.
Polvijärvi
Polvijärvi er en kommune i landskapet Norra Karelen i Finland. Kommunen har cirka 4 800 innbyggere og et areal på 958 km².
Polvijärvi er en finskspråklig kommune som grenser til kommunene Outokumpu, Libelits, Kontiolax, Juga og Kaavi.
Gallion
En gallion er et tre- eller firemastet seilskip med råseil, som ble brukt av den spanske armada. På 1500-tallet begynte gallionen å erstatte karakken som den viktigste sjøgående fartøystypen, og som utmerket seg med sine lave, slanke linjer og sin bakk, der karakken hadde et utbygd forkastell.
Gallionen var en videreutvikling av karakken, men uten dennes høye overbygg forut og med lavere overbygg akterut. Navnet er trolig avledet av galei, og gallionen hadde et langt, lavt nebbhode som minner om galeiens stevn, men uten batteriet av fremoverskytende kanoner som kjennetegner samtidige krigsgaleier. På sett og vis angir dette at gallionen var bygd for å være mye raskere enn karakken, og den var lettere og slankere og en mye bedre sjøbåt.
Tara Geraghty-Moats
Tara Geraghy-Moats (født 12. april 1993 i West Fairlee) er en amerikansk skiløper som representerer Lebanon Outing Club.
Hun debuterte internasjonalt som skihopper i kontinentalcupen i Lake Placid 8. oktober 2005, men ble diskvalifisert. Etter at hun i 2009 pådro seg to alvorlige kneskader som gjorde at hun måtte legge opp som skihopper, fortsatte hun idrettskarrieren som langrennsløper og skiskytter. Hun har tatt flere medaljer i nasjonale juniormesterskap i langrenn, og var på USAs juniorlandslag i skiskyting fra 2011 til 2014. Hun har flere ganger deltatt i junior-VM i skiskyting, med 18.-plass som beste plassering. Skoleåret 2012/13 gikk hun på skigymnaset i Sollefteå og ble samme år svensk juniormester i skiskyting.
I 2013 gjorde hun comeback som skihopper, og sesongen 2014/15 ble hun tatt ut på USAs hopplandslag. Tara Geraghy-Moats debuterte i verdenscupen den 5. desember 2014 i Lysgårdsbakkene på Lillehammer, hvor hun akkurat ikke kvalifiserte seg til finaleomgangen med 33.-plass. Pr. desember 2015 er hennes beste resultat i verdenscupen niendeplass i Râșnov 8. februar 2015.
Hun ble tatt ut i den amerikanske troppen til ski-VM 2015 i Falun, der hun kvalifiserte seg til normalbakkerennet og endte på en 18.-plass.
Sesongen 2018/19 vant hun kontinentalcupen i kombinert sammenlagt. Hun vant 18. desember 2020 tidenes første verdenscuprenn for kvinner i Ramsau am Dachstein.
MT «Borgny»
MT «Borgny» var det første tankskipet til rederiet Fred. Olsen & co. Det ble bygget i Danmark i 1929 og hadde en tonnasje på 3015 brt.
I andre verdenskrig inngikk «Borgny» i hjemmeflåten. Hun ble senket av norske MTBer i Korsfjorden utenfor Bergen 4. oktober 1941 på vei fra Son til Trondheim med flybensin. Hele besetningen på 14 omkom i forliset.
Gautestad stasjon
Gautestad stasjon er en nedlagt jernbanestasjon på Østfoldbanens østre linje. Gautestad stasjon ligger i Rakkestad kommune. Stasjonen ble åpnet i 1882, og var betjent for togkryssing, billettsalg og godsekspedering fram til 1969. Da ble stasjonen ubetjent med kryssingsmuligheter ved behov. Fra 2002 stopper ikke lenger togene ved Gautestad, og krysningssporet er fjernet. Stasjonsbygningen regnes som en av de mest autentiske av stasjonene langs Østfoldbanen og som svært verneverdig, men den ble likevel planlagt revet i 2007. Den står fortsatt. Fra Gautestad stasjon til Oslo S er det 84,86 km.
Experian
Experian er et globalt selskap med hovedvirksomhet innen kredittinformasjon. Selskapet er børsnotert i London og en del av FTSE 100-indeksen. Hovedkontoret ligger i Dublin i Irland, med operasjonelle hovedkvarterer i Nottingham i Storbritannia og Costa Mesa i California. Experian har 15 500 ansatte og kontorer i 38 land. Selskapet hadde i 2008 en omsetning 2,9 milliarder €. Experians kunder omfatter alle typer foretak innen bransjer som spenner fra bank, finans, forsikring og telecom til media, detalj, industri og offentlig sektor.
Selskapet leverer løsninger for kredittvurdering, beslutningsanalyser og markedsføring. Formålet er å legge til rette for å treffe beslutninger med ønsket risiko og høyest mulig kommersiell og finansiell lønnsomhet.
Experian i Norge har inngått et samarbeid med fintech-aktøren Defero, som går ut på å tilby privatpersoner gratis innsyn i egne kredittdata.
Experian i Norge
Experian Norge har kontorer på Majorstuen og Kirkegata i Oslo, i tillegg til en databaseavdeling i Brønnøysund. Selskapet er representert i Norge med tre divisjoner, henholdsvis Experian Credit Services, Experian Marketing Services og Experian Decision Analytics.
Experian Credit Services
Experian Credit Services tilbyr kredittopplysninger om foretak og privatpersoner, markedsinformasjon, løsninger for kredittvurdering, samt analyse og rådgivning knyttet til disse områdene. Experians databaser kombinerer offentlig tilgjengelige regnskap med kredittinformasjon fra blant annet landets inkassobyråer.
Experian Marketing Services
Experian Marketing Services leverer analyser av forbrukeradferd og makroøkonomisk utvikling, og har spesialisert seg på markedsposisjonering, segmentering og målgrupper.
Experian står bak forbrukerklassifiseringen Mosaic.
Experian Decision Analytics
Decision Analytics er den internasjonale enheten i Experian, som tilbyr løsninger innenfor kredittrisiko, customer management og forebygging av svindel. I Norge har Experian Decision Analytics i flere år spesialisert seg på å avdekke svindel i forbindelse med korttransaksjoner.
Charles Trenet
Charles Trenet (født 18. mai 1913 i Narbonne, Aude, Frankrike, død 19. februar 2001 i Créteil utenfor Paris) var en fransk visesanger og komponist.
Stillehavskaper
Stillehavskaper (Eubalaena japonica), også kalt stillehavsnordkaper og stillehavsretthval, er en bardehval i retthvalfamilien som holder til i det nordlige Stillehavet.
Lentulidae
Lentulidae er en gruppe av rettvingene (Orthoptera) og tilhører en familiegruppe blant  gresshoppene.
Stillehavskaper
Stillehavskaper ligner nordkaper og sørkaper. Den holder utelukkede til nord i Stillehavet, i et belte som strekker seg fra vestkysten av Nord-Amerika, fra Mexico til Alaska, til østkysten av Asia, fra Sibir til Korea. Den kan trolig bli opp mot 17-18 meter lang og veier typisk omkring 36-73 metriske tonn.
Lentulidae
Utseende
Middelsstore (8–25 mm), vingeløse gresshopper. De ligner på nymfer av større arter. Hodet er stort og rundet med ovale fasettøyne. Antennene er tynne og noe lengre enn hodet. Kroppen er ganske tung og kraftig, helt uten vinger. Beina er forholdsvis korte, bakbeina utviklet til kraftige hoppebein.
Stillehavskaper
I 1973 estimerte Wada bestanden til omkring 100-200 dyr. Året etter hevdet en forsker at arten trolig ville dø ut, fordi man ikke hadde gjort observasjoner av kuer med kalver siden 1900. Nylige observasjoner gjort i Beringstredet bekrefter imidlertid at det fortsatt finnes kuer med kalver (Wade m.fl., 2006).
I dag teller bestanden trolig maksimalt 300 dyr totalt (hvorav trolig færre enn 100 dyr befnner seg i den vestre delen av Stillehavet), men i realiteten finnes den ingen sikre beregninger av bestanden i øyeblikket. Man kan heller ikke si noe sikkert om bestandsutviklingen, selv om det har vært antydet en svakt stigende trend fra noen forskere. Grunnlangsmaterialet er imidlertid for svakt til å kunne trekke noen sikre konklusjoner.
Lentulidae
Utbredelse
Familien finnes bare i det sentrale, østlige og sørlige Afrika.
En ubehagelig sannhet
En ubehagelig sannhet (originaltittel: An Inconvenient Truth) er både en amerikansk dokumentarfilm og en amerikansk bok, begge med Al Gore, tidligere visepresident under Bill Clinton og nåværende miljøaktivist. Al Gore fikk i 2007 Nobels fredspris for sitt arbeid for miljøet.
Filmen – En ubehagelig sannhet
I filmen viser Gore sin lysbildefremvisning om global oppvarming. Filmen vant Oscar for beste dokumentar i 2007, og Melissa Etheridges sang I Need to Wake Up vant Oscar for beste sang. Filmen har ellers vunnet disse prisene:
Kontroverser i Storbritannia
Høsten 2007 forsøkte et medlem av et skolestyre i Kent å få filmen forbudt vist i britiske ungdomsskoler, da han mente filmen var full av feil. Saken kom opp for retten, der konklusjonen ble at filmen fortsatt kunne vises dersom elevene samtidig ble opplyst om de kontroversielle og omstridte delene av filmen. I den sammenheng påpekte dommeren ni tvilsomme påstander i filmen.
Boka – En ubehagelig sannhet
Boka advarer mot de dramatiske endringene i miljøet som vi mennesker er ansvarlig for. Blant annet sies det i boka at middelstemperaturen på jorden vil forandre seg mer på 100 år enn hva den gjorde på de 10 000 siste årene, siden forrige istid.
Ergates faber
Ergates faber er en meget stor bille som tilhører familien trebukker (Cerambycidae). Den er det største insektet som klekkes fra bartrær i Norden, men finnes her nå bare på Gotland og et par nærliggende øyer.
Utseende
En meget stor (30-60 mm), litt flat, brun trebukk. Antennene er snaut halvparten så lange som kroppen hos hunnen, som er større, nesten så lange som kroppen hos hannen. Det innerste leddet er stort, litt krumt og omvendt kjegleformet (spissen inn). Kjevene er ikke synlige ovenfra. Hodet er firkantet, fasettøynene forholdsvis små og nyreformede. Pronotum er omtrent rektangulært, mye bredere enn langt. Hos hunnen er overflaten ruglete. Dekkvingene har en læraktig overflate uten noen form for lengdestriper. Beina er middels lange og forholdsvis spinkle.
Levevis
Larvene utvikler seg i gamle stammer og stubber av furu, sjeldnere gran, på tørre, varme steder. Den kan utnytte ved som har vært død i flere ti-år. Larvene borer inne i stammen, noen ganger kan døde stokker spises nesten helt opp av denne artens larver. Den finnes mest i furuskog på sandig grunn. De voksne billene er nattaktive og man ser lite til dem, til tross for den imponerende størrelsen.
Utbredelse
Arten finnes i Sør- og Mellom-Europa og i Nord-Afrika. I Norden finnes den trolig nå bare på Gotland og de nærliggende øyene Fårö og Gotska Sandön der den imidlertid kan være forholdsvis vanlig. Tidligere fantes den også i det sørlige Sverige, men er etter alt å dømme utdødd der.
Fossum Jernverk
Fossum Jernverk i Skien i Telemark er et nedlagt jernverk, etablert omkring år 1540 og lagt ned i 1867. Malmen ble først hentet fra Glasergruva som lå et lite stykke unna. Senere ble det åpnet flere gruver i området, der Langgangen og Breigangen var de største. Noe malm ble også levert fra gruver lenger unna, bl.a. fra Fensfeltet ved Ulefoss og Arendalsfeltet.
Fossum Jernverk er et av de eldste jernverkene i Norge. Verket var lokalisert ved et fossefall i Hoppestadelven, en sideelv i Skiensvassdraget. Fossefallet leverte i tidligere tider også vannkraft til sager og møller.
Etter at Fossum jernverk ble nedlagt har elva levert kraft til et tresliperi fra 1886 til 1908 og fra samme år en kraftstasjon.
Gruve og jernhytte etableres
I 1538 var den saksiske (tyske) bergmesteren Hans Glaser på befaring i Norge. Han ble sendt hit av Christian III, som var konge i Danmark og Norge. Da Glaser kom til Skien, fant han rikelige mengder med jern og rapporterte til kongen at det var godt med malm og at det ville bli satt igang gruvedrift. Den første skriftlige kilden som viser at det ble satt igang gruvedrift, er fra 1541, og gruven det ble drevet fra, var den såkalte Glasergruva. Først ble malmen smeltet i jernhytter. Den første masovnen ble satt i drift i 1625.
Verkets glansdager
Verket hadde flere eiere fram til 1734, da det ble kjøpt av Herman Leopoldus og brødrene Deichmann. Senere overtok Leopoldus hele verket. Han ble adlet og tok navnet Løvenskiold. Fossum Jernverk ble i Løvenskiold-slekten siden.
I 1783 rapporteres det at verket hadde en masovn, to dobbelte stangjernhammere, en spiker- og boltehammer, et puk­kverk, en stampemølle, to melmøller og 6 sager. Utover det hadde verket 40 gruver og hundrevis (kart) av små og store skjerp rundt om i skogene der man tok ut jernmalm, 60 skoger som skaffet tømmer til trekull og sager og 9 dammer for blant annet å fløte tømmer. Blant de største gruvene tilknyttet verket var Breigangen gruve, Glasergruva, Rødgangen gruve, Bruberg østre og vestre gruve, Magneten gruve, Geita gruve og Langgangsgruva. Produksjonen var på 575 tonn støpegods og 340 tonn stangjern. Verket kan regnes for norsk våpenindustris arnested, og ble et vesentlig kanonstøperi utover på 1600-tallet.
Fossum Jernverk produserte også jernovner, og noen av de eldste norske ovnene er produsert her. De fleste ble levert til Danmark, og danske museer har en rekke ovner produsert på Fossum.
Et storslått eidsvollsmannshjem
Fossum Jernverk var hjemmet til Severin Løvenskiold (1777-1856), en av de sentrale eidsvollsmenn, tilhørende unionspartiet. Han overtok Fossum i 1799 og startet arbeidet med et nytt gårdsanlegg i 1804. Arkitekten var Christian Collett. Han påbegynte hovedbygningen, men ble erstattet av Gottfred Böjdler i 1811. Hovedbygningen var såvidt under tak da Løvenskiold måtte representere Bratsberg amt på Eidsvoll. Først i 1818 var hele hovedbygningen ferdig. Hovedbygningen består utvendig og til dels innvendig i dag som da bygningen var ferdig og er et av empiretidens hovedanlegg i Norge.
Nedleggelse
De norske jernverkene ble lagt ned et for et på slutten av 1800-tallet på grunn av konkurranse fra andre steder i Europa, der man hadde gått over til en ny teknologi som ble kalt Bessemerprosess. Den utnyttet fordelen ved å bruke steinkull i stedet for trekull, slik at det ikke tok mer enn ca. 25 minutter å smelte metallet. I 1867 var masovnen på Fossum Jernverk i drift for siste gang.
Storbergtunnelen
Storbergtunnelen er en jernbanetunnel i Porsgrunn kommune mellom Ønna og Herregårdsbekken på Vestfoldbanen. Tunnelen ble påbegynt høsten 2012. Den fikk gjennomslag 11. desember 2014 og åpnet i 2018 sammen med resten av strekningen Farriseidet – Porsgrunn. Den har dobbeltspor og er 4680 meter lang.
Fysioterapi
Fysioterapi er en vitenskap knyttet til det medisinske fagfelt. Sentralt i faget er bevegelse. Faget kan beskrives som undersøkende, behandlende og forebyggende tiltak rettet mot bevegelsesapparatet. Dette omfatter blant annet manuelle teknikker, øvelser og eventuelt bruk av tekniske metoder som f.eks. TENS (transcutan elektrisk nervestimulering) og sjokkbølgebehandling. Faget utøves av en fysioterapeut.
Spesialistretninger
Det finnes i dag flere spesialiseringsretninger/mastergrader innen fysioterapi. Det finnes 12 godkjente spesialiteter i Norge pr.2011 :
For å oppnå spesialisttittel må det fullføres en mastergrad innen emnet, eller en må få godkjenning gjennom andre spesielle krav.
Historien om fysioterapi
Fysioterapi har sin opprinnelse ifra gammel historie, med start av fysisk behandling og massasje i Kina ca. 2500 f.kr. Hippokrates beskrev massasje og vannterapi i 460 f.kr.
Den moderne utøvelsen av fysioterapi ble utviklet i London i 1896; man mente at pasientene trengte å bli massert jevnlig for å opprettholde tilstrekkelig muskelfunksjon og mobilitet (bevegelighet). Denne spesielle interessegruppen vokste raskt og i 1920 ble Chartered Society of Physiotherapy stiftet i Storbritannia. Like organisasjoner ble dannet i andre land, inkludert USA.
Ulike former for fysioterapibehandling
Fysioterapibehandlingen kan bestå av ulike metoder avhengig av pasientens behov og fysioterapeutens kvalifikasjoner. En fysioterapeut har særlig kunnskap om forebygging og behandling av bevegelsesapparatet, det vil si først og fremst muskel-skjelettlidelser og nevrologiske lidelser. I tillegg skal en fysioterapeut ha kunnskap om behandling av systemiske sykdommer (som blant annet revmatisme og diabetes), hjertesykdommer, lungesykdommer og livsstilssykdommer.
Øvelsesbehandling/treningsterapi
Bruk av treningsøvelser for styrke, utholdenhet, balanse, koordinasjon og bevegelighet er mye brukt av fysioterapeuter. Effekt av treningsbehandling på lidelser i bevegelsesapparatet er etterhvert svært godt dokumentert, og derfor kanskje det mest grunnleggende tiltaksprinsippet i fysioterapi. Treningsbehandling kan brukes forebyggende, behandlende og rehabiliterende. For eksempel er det vist at styrketrening kan bedre funksjon i dagliglivet hos eldre, bedre smertetilstander i sener og muskler , forebygge livstilssykdommer, øke funksjon hos hjertepasienter , forebygge fall hos eldre, bedre funksjon hos pasienter med nevrologiske sykdommer (f.eks. barn med CP eller slagpasienter) , forebygge/behandle ryggsmerter og muligens føre ryggpasienter raskere tilbake i jobb. Det sentrale i øvelsesbehandling er en funksjonell tankegang. Selv om diagnose kan ha mye å si, blir ofte øvelsestiltakene valgt ut ifra funksjonsvurdering uavhengig av diagnose. Det finnes et utall teoretiske tilnærminger/konsepter til treningsbehandling, noen bedre dokumentert enn andre, og det forskes mye av fysioterapeuter på dette feltet. Et konsept for treningsbehandling er Medisinsk Treningsterapi, som den norske manuellterapeuten Oddvar Holten utviklet på 60-tallet. Senere har manuellterapeut Tom Arild Torstensen har vært sentral i utviklingen.
Elektroterapi
Herunder inngår behandling med elektriske apparater.
Ultralydbehandling er en behandlingsform der man bruker ultralyd med høyere energi enn man bruker for billeddiagnostikk. Energien i form av bølger omdannes til varmeenergi i vevet som behandles. Det antas at blodsirkulasjonen bedres lokalt og at betennelsesrelaterte substanser kan transporteres bort og tilheling kan stimuleres. Dokumentasjon av effekt er etterhvert betegnet som usikker, men bruk av ultralyd i diagnostikk er bedre dokumentert. TENS – Transkutan elektrisk nervestimulering: metode for depolarisering av nerver. Brukes for bl.a.smertelindring, og antas å ha en del av de samme effekter som akupunktur i så måte. Den viktigste teorien bak konseptet er Gate-control-teorien, der en kort sagt mener at smertestimulus kan "overdøves" ved å sende langvarige og riktig doserte elektriske stimulus til det aktuelle ryggmargssegmentet.
Sjokkbølgebehandling: De siste årene har det blitt mer og mer vanlig med bruk av sjokkbølger som en del av fysioterapi-behandling. Sjokkbølgene blir dosert i en så godt som smertefri frekvens, som samtidig påvirker vevet så dypt at det kan gi effekt. Slik behandling brukes bl.a. for senelidelser som achillestendinopati, plantar fasciit og tennisalbue. Det trengs mer forskning på denne typen behandling.
Laser: Behandling med laserstråler er en relativt ny behandlingsform, som har vist positiv effekt på bl.a. smertelette ved prolaps.
Lungefysioterapi
Lungefysioterapi er en behandlingsform som først og fremst har som mål å hjelpe pasienten med å oppnå best mulig respirasjon (pust), og eventuelt løsne og få opp slim som «har festet seg» i lunger og bronkier, noe som ikke løsner ved spontan hoste. At slim sitter fast i luftveier og lunger er et vanlig problem ved lungebetennelser og ved sykdommer som KOLS (kronisk obstruktiv lungesykdom), astma og atelektase (sammenfalt lungevev). Nyopererte pasienter kan også oppleve slimplager og har ofte behov for lungefysioterapi. Behandlingen består av blant annet bevegelser som løsner slim, foruten puste-, blåse- og hosteteknikker, samt manuelle teknikker.
Nevrologisk fysioterapi
Fysioterapi beregnet på personer med medfødte eller oppståtte nevrologiske sykdommer/skader. Eksempler på dette kan være barn/voksne med CP (Cerebral Parese), personer med MS (Multippel Sklerose)og personer med hjerneslag. Det foregår i dag en diskusjon i fysioterapi-fagiljøet hvorvidt Bobath-behandling eller MRP (Motor Relearning Programme) er den mest effektive behandlingsmetoden. Det finnes flere ulike behandlingstradisjoner. Forskning viser at det ved nyoppståtte skader i sentralnervesystemet er vesentlig med tidlig oppstart av behandling og hyppige behandlingssekvenser. Det er vist at hjerneslagpasienter som får fysikalsk behandling raskt har bedre prognose enn de som ikke får dette.
Mensendieck-fysioterapi
Mensendieck-fysioterapi er nå en studieretning ved fysioterapiutdanningen på Høgskolen i Oslo og Akershus. Tidligere var det en egen utdanning.
Forebyggende helsearbeid
Fysisk aktivitet kan forebygge en rekke sykdommer og hindre funksjonsfall, og fysioterapeuter jobber mer og mer med forebyggende arbeid på flere arenaer i samfunnet. Mye forskning blir også gjort her.
Manuellterapi
Manuellterapi er utredning, undersøkelse, diagnostikk og behandling av plager og skader i muskel- og skjelettsystemet. Behandling skjer ved ikke-invasive, manuelle metoder for å lindre smerte, gjenopprette eller bedre kroppens funksjoner. Manipulasjon av ledd står sentralt, derunder teknikker som traksjon og andre translatoriske bevegelser.
Massasje
Massasje er en gammel behandlingsform som har gått opp og ned i popularitet hos fysioterapeuter og annet helsepersonell de siste 100 år. Man kan påvise en rekke fysiologiske effekter av massasje, som bl.a. økt lokal blodsirkulasjon og aktivering av det autonome nervesystemet, men likevel er det mye diskusjon om hvilken effekt massasje har sammenliknet med andre aktive behandlingsformer. Det finnes flere typer massasje. De tre hovedteknikkene er effleurage (strykninger), petrissage (knaninger) og friksjoner. Disse ligger til grunn for nær sagt all massasje som blir brukt av fysioterapeuter og tilsvarende yrkesgrupper (naprapater, kiropraktorer o.l.).
Psykomotorisk fysioterapi
Psykomotorisk fysioterapi går ut på å behandle psykiske og spenningsrelaterte lidelser med diverse øvelser som bl.a. involverer pust, kroppsholdning og bevisstgjøring av bevegelser. Dette er en egen studieretning.
Trykkbølgebehandling
Trykkbølgebehandling er en behandlingsform som ble tatt i bruk for smerter og plager i muskel- og skjelettsystemet på slutten av 1990-tallet. Behandlingsformen har blitt mer og mer populær hos fysioterapeuter siden den ble innført i Norge i 2001, og brukes ofte for behandling av tilstander som for eksempel senebetennelse/tendinopati og hælspore. Trykkbølgene påføres det smertefulle området ved hjelp av en håndholdt applikator.
Norge
I Norge kreves det autorisasjon for å ha tittelen fysioterapeut. Fysioterapiutdanningen i Norge er en fireårig høyskoleutdanning som gir bachelorgrad. Det fjerde året er turnustjenste, et halvt år på sykehus eller institusjon og et halvt år i kommunen.
Yūka Setō
Yūka Setō (født 22. februar 1997 i Kamikawa) er en japansk skihopper, som representerer Asahikawa Ryukoku High School.
Setō debuterte i verdenscupen den 5. desember 2014 i Lysgårdsbakkene på Lillehammer, hvor hun akkurat ikke kvalifiserte seg til finaleomgangen med en 32.-plass.
Under Junior-VM på ski 2015 i Almaty tok Setō bronse i lagkonkurransen, sammen med Nozomi Maruyama, Yurina Yamada og Shihori Oi.
Hun ble tatt ut i den japanske troppen til Ski-VM 2015 i Falun, der hun kvalifiserte seg til normalbakkerennet og endte på en 31.-plass.
Under Vinter-OL 2022 i Beijing, ble hun nummer 14 i normalbakkerennet.
Nøklegårdtunnelen
Nøklegårdtunnelen er en jernbanetunnel mellom Gunnarsrød i Porsgrunn og Solum i Larvik kommune. Tunnelen ble påbegynt våren 2013, og stod ferdig i 2018 ved åpningen av strekningen Farriseidet – Porsgrunn på Vestfoldbanen. Den har dobbeltspor og er 3810 meter lang.
Fylkesvei 723
Fylkesvei 723 (Fv723) går mellom Stoksund og Åfjord sentrum.
Den tar av fra fylkesvei 715 ved Åfjord kirke, går over til Skråfjorden, følger dennes nordside og så videre langs kysten til Revsnes. Derfra går den videre over Kjerkholmen og Stokkøybrua til Stokkneset på Stokkøya.
Historikk
Veien mellom Åfjord og Revsnes ble åpnet i 1955. I desember 2000 ble fergeforbindelsen mellom Revsnes og Stokkøya erstattet av Stokkøybrua.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Efter Fosen Vind ble vedtatt, ønsker Statkraft og kommunen å lage ny del av 723,  og 3 alternativer overveies. Det er turbinene til Kvenndalsfjellet og Harbakfjellet som forventes fraktet på 723. Fylkespolitikerne vedtok enstemmig alternativ A1 i september 2016, med bru over Ryssdalen.
Den 27 august 2019 raste en del av veien ved Gartnesodden ned i sjøen, og veien ble stengt. En midlertidig omkjøringsvei ble bygget og åpnet 11 september. Under mellomtiden gikk en ferje mellom Linesøya og Dybfest.
25. oktober 2019 ble den nye traséen mellom Vassbotnet og Ryssdalen åpnet.
Martin Petrov
Karriere
Petrov startet sin karriere i Botev Vratsa. Etter noen sesonger ble han plukket opp av storlaget CSKA Sofia. Etter to suksessfulle kamper i UEFA-cupen mot det sveitsiske laget Servette i 1998, ble han kjøpt av det sveitsiske laget for 1,2 millioner tyske mark.
Han ble en umiddelbar suksess i den sveitsiske ligaen, noe de større klubbene rundt om i Europa la merke til. Etter 61 kamper og 20 mål, gikk ferden videre til Tyskland, og den ambisiøse klubben VfL Wolfsburg. I 2005, etter fire nokså suksessfulle år i Bundesliga, ble Petrov kjøpt av det spanske hovedstadslaget Atletico Madrid for 10 millioner euro. Den 24. juli 2007 etter konstante spekulasjoner om at Petrov var på vei bort fra klubben, ble det rapportert at Atletico Madrid hadde satt en startpris på 6,2 millioner pund. Det kom rapporter om interesse fra Premier League-klubbene Tottenham Hotspur, og Manchester City.
Manchester City
Dagen etter, den 25. juli 2007 kom det rykter om at det bare bare snakk om små detaljer før Petrov kunne ikle seg den lyseblå drakta til City. Den 26. juli ble handelen fullført, og Atletico Madrid fikk 4,7 millioner pund (7 millioner euro), for den lynraske bulgarske vingen.
Han ble en umiddelbar publikumsfavoritt på City of Manchester Stadium, med sin eksplosive hurtighet og sitt kraftige venstrebein. Scoringskontoen ble åpnet med to mål på bortebane mot Fulham på Craven Cottage den 22. september. I januar 2008 ble Petrov belønnet med direkte rødt kort mot Everton etter å ha sparket ned Leon Osman. Forseelsen førte til 3 kampers utestengelse. 2008-2009 startet bra for Petrov og City i UEFA-cupen. Petrov scoret i begge oppgjørene mot det færøyske laget EB/Streymur. I oktober, mens han var på landslagsoppdrag for Bulgaria, pådro han seg en kneskade som holdt han ute i 4 måneder.
Bolton Wanderers
Fra 1. juli 2010 spiller han for Bolton Wanderers.
Internasjonalt
Petrov fikk sin første landskamp mot England i 1999, men det var ikke en helt vellykket debut. Han kom innpå som innbytter, men måtte forlate banen åtte minutter senere etter å ha pådratt seg rødt kort (to gule). Petrov spilte en viktig rolle for Bulgaria i kvalifiseringen til Fotball-EM 2004. Petrov scoret flere viktige mål i kvalifiseringen til VM 2006, noe som gjorde at han ble kåret til Bulgarias beste spiller i 2006
Allgemeine Deutsche Arbeiterverbrüderung
Allgemeine Deutsche Arbeiterverbrüderung var den største organisasjonen i den tyske arbeiderbevegelsen under og etter marsrevolusjonen i 1848. Bevegelsen bestod av en rekke forskjellige mindre arbeiderforeninger og regnes som opprinnelsen til den politiske såvel som den fagorganiserte delen av den tyske arbeiderbevegelsen. Organisasjonen utga avisen Das Volk. Stephan Born ledet den første tyske arbeiderkongress i Berlin fra 23. august til 3. september 1848.
Battlefield: Bad Company
Battlefield: Bad Company (BF:BC) er et førstepersonsskytespill utviklet av Digital Illusions CE og utgitt av Electronic Arts til Xbox 360 og PlayStation 3. Spillet er en del av Battlefield-serien og ble gitt ut i Nord-Amerika 23. juni 2008, med en europeisk utgivelse 26. juni. Det neste spillet i serien, Battlefield: Bad Company 2, ble gitt ut 2. mars 2010. I spillet tar man på seg rollen som Preston Marlowe, som sammen med troppen sin er ute etter å stjele gull fra leiesoldater midt i en krig mellom USA og Russland.
Battlefield: Bad Company er unik sammenlignet med tidligere spill i Battlefield-serien, idet at det bare ble utviklet for konsollene og har en dyp enspillermodus, i motsetning til de tidligere spillene, som ble utviklet for PC og hovedsakelig fokuserte på en flerspillermodus mer enorme mengder spillere. Spillet legger også fokuset på troppbasert kamp, i tillegg til at man fortsatt bruker kjøretøy og spiller med mange andre spiller i flerspillermodusen. Noen tillegg fra tidligere spill inkluderer at man nå kan ødelegge deler av miljøet, for eksempel ved å sprenge hull i vegger på hus. Dette var også det første spillet som tok i bruk Frostbite-spillmotoren, som siden ble tatt i bruk i flere andre spill, både senere i Battlefield-serien, men også andre spill utviklet av DICE.
Battlefield: Bad Company fikk for det meste positive anmeldelser, som roste handlingens humor og det tekniske ved spillet, som lyd, atmosfære og spillmotoren.
Spillet
Battlefield: Bad Company har et utvalg kjøretøy som spillerne kan ta i bruk, blant annet stridsvogner, stormpanservogner, panserbiler, helikoptre, patruljebåter, i tillegg til antiluftkjøretøy. I motsetning til andre spill i serien, finnes det ikke jagerfly og bombefly i dette spillet.